ฉีดยาคุมชนิด1เดือนมาเมื่อต้นเดือน(วันที่3-4)ค่ะ แล้วพอวันที่30-1เดือนประจำเดือนมาแต่มาน้อยแล้วสีดำคล้ำ​ มีโอกาสจะท้องไหมคะ​
สวัสดีค่ะ Chinglew,หากเป็นยาฉีดคุมกำเนิดชนิดที่ฉีดทุก 1 เดือน ปกติประจำเดือนจะมาในช่วงสัปดาห์ที่ 4 นับจากที่ได้ฉีดไป ดังนั้น หากฉีดวันที่ 3 พ.ย. ประจำเดือนก็จะมาในช่วงวันทรา 25 พ.ย. ถึง 1 ธ.ค. ดังนั้น การที่มีประจำเดือนมาในวันที่ 30 พ.ย. - 1 ธ.ค. จึงถือว่าเป็นปกติ และแสดงว่าไม่ได้มีการตั้งครรภ์เกิดขึ้น แม้ปริมาณประจำเดือนจะมีน้อยก็ตาม ทั้งนี้ เนื่องจากผลของยาฉีดคุมกำเนิด จะไปทำให้เยื่อบุโพรงมดลูกบางลง เยื่อบุที่จะหลุดลอกออกมาเป็นประจำเดือนจึงมีน้อยลง ทำให้ปริมาณประจำเดือนมีน้อยนั่นเองค่ะ และเมื่อปริมาณประจำเดือนมาน้อย เลือดก็จะไหลออกจากมดลูกช้า ทำให้เลือดสัมผัสกับอากาศนาน เลือดจึงกลายเป็นสีดำคล้ำนอกจากนี้ หากฉีดยาคุมกำเนิดต่อเนื่องนานๆ อาจมีผลทำให้ประจำเดือนขาดหายไปได้ด้วย แต่ก็ไม่ได้อันตรายแต่อย่างใดค่ะสำหรับวันครบกำหนดฉีดยาคุมเข็มต่อไปคือวันที่ 1 -3 ธ.ค. ดังนั้น ควรไปรับการฉีดให้ตรงวันนัดด้วยค่ะ ไม่ควรเลยกำหนด เพราะอาจเสี่ยงต่อการตั้งครรภ์ได้